CELEX: 32017D0825(01)
Language: ro
Date: 2017-08-22 00:00:00
Title: Decizia Comisiei din 22 august 2017 de înlocuire a doi membri ai Grupului părților interesate din cadrul platformei REFIT

25.8.2017   
            
            
               RO
            
            
               Jurnalul Oficial al Uniunii Europene
            
            
               C 281/3
            
         DECIZIA COMISIEI
   din 22 august 2017
   de înlocuire a doi membri ai Grupului părților interesate din cadrul platformei REFIT
   (2017/C 281/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia C(2015) 3261 a Comisiei din 19 mai 2015 de instituire a platformei REFIT, în special articolul 4,
   întrucât:
   
               (1)
            
            
               Articolul 4 din Decizia C(2015) 3261 final de instituire a platformei REFIT (denumită în continuare „platforma”) prevede că aceasta va cuprinde un „Grup al reprezentanților guvernelor” și un „Grup al părților interesate”. Acesta din urmă va fi compus din maximum 20 de experți, dintre care doi reprezintă Comitetul Economic și Social European și Comitetul Regiunilor, iar restul reprezintă mediul de afaceri, inclusiv IMM-urile, partenerii sociali și organizațiile societății civile și au experiență directă în aplicarea legislației Uniunii. Experții din Grupul părților interesate sunt numiți în nume propriu sau pentru a reprezenta un interes comun al mai multor părți interesate.
            
         
               (2)
            
            
               În conformitate cu articolul 4 alineatul (4) din decizie, Comisia numește, la propunerea prim-vicepreședintelui Comisiei, membrii Grupului părților interesate, pe care îi selectează din rândul persoanelor cu experiență directă în aplicarea legislației Uniunii care au răspuns la cererea de candidaturi. Numirile asigură, în măsura în care este posibil, o reprezentare echilibrată a diferitelor sectoare, interese și regiuni ale Uniunii, precum și un echilibru între numărul de bărbați și cel de femei. Articolul 4 alineatul (5) din decizie prevede că membrii vor fi numiți pentru o perioadă care se încheie la 31 octombrie 2019. În temeiul articolului 4 alineatul (6) din decizie, membrii care demisionează pot fi înlocuiți pentru restul mandatului lor.
            
         
               (3)
            
            
               Decizia C(2015) 9063 final a Comisiei din 16 decembrie 2015 de numire a membrilor Grupului părților interesate din cadrul platformei REFIT prevede că, dacă pe parcursul mandatului platformei un membru al Grupului părților interesate încetează să mai dețină această calitate, prim-vicepreședintele poate numi un înlocuitor dintre persoanele de pe lista inițială a candidaților care au răspuns la cererea de exprimare a interesului de a deveni membru al Grupului părților interesate.
            
         
               (4)
            
            
               Ca urmare a demisiei, începând cu 5 aprilie 2017 și, respectiv, cu 8 iunie 2017, a domnului Jean Naslin și a doamnei Magda Stoczkiewicz, membri ai Grupului părților interesate, prim-vicepreședintele Comisiei i-a numit pe domnul Jan Oravec și pe doamna Cécile Toubeau pentru a-i înlocui pe domnul Jean Naslin și pe doamna Magda Stoczkiewicz pentru restul mandatului acestora,
            
         DECIDE:
   Articol unic
   Domnul Jan Oravec și doamna Cécile Toubeau sunt numiți membri ai Grupului părților interesate din cadrul platformei REFIT, până la 31 octombrie 2019.
   În anexa la Decizia C(2015) 9063, trimiterile la domnul Jean Naslin și la doamna Magda Stoczkiewicz se înlocuiesc cu trimiterile la domnul Oravec și la doamna Toubeau indicate în anexa la prezenta decizie.
   
      Adoptată la Bruxelles, 22 august 2017.
      
         
            Pentru Comisie
         
         Christos STYLIANIDES
         
            Membru al Comisiei
         
      
   
   
      ANEXĂ
      
                  Nume
               
               
                  Cetățenie
               
               
                  Reprezintă un interes comun al părților interesate dintr-un anumit domeniu de politică
               
               
                  Angajatorul actual
               
            
                  doamna Cécile Toubeau
               
               
                  belgiană și britanică
               
               
                  Da
               
               
                  Federația Europeană pentru Transporturi și Mediu (T&E)
               
            
                  domnul Jan Oravec
               
               
                  slovacă
               
               
                  Da
               
               
                  Asociația Întreprinzătorilor din Slovacia